Det eksisterer et kommersielt TETRA-nett i Norge hvor Sporveien AS er største interessent per tredje kvartal 2009. Nettet er operativt i Stor-Oslo med repeatere som tar hånd om T-banetunneler. TC Connect AS har forøvrig landsdekkende konsesjon på 60 frekvenspar i det kommersielle båndet (410-430 MHz). Det er også et TETRA nett i drift på OSL Gardermoen. Nettet ble bygget og idriftsatt i 97-98, omtrent samtidig med nettet i Oslo. Utenom dette drifter Bybanen AS i Bergen et privat TETRA-nettverk for intern kommunikasjon og dataoverføring mellom vogner og trafikkledelse samt øvrig relevant personell.